บาทเปิด 31.92 บาทต่อดอลลาร์ ทรงตัว
เงินบาทเปิดตลาด 31.92 บาทต่อดอลลาร์ ทรงตัว ยังเกาะติดประเด็น เบร็กซิต หลังรัฐสภาอังกฤษคว่ำร่างข้อตกลง
16 ม.ค. 2562

เงินบาทเปิดตลาด 31.92 บาทต่อดอลลาร์ ทรงตัว ยังเกาะติดประเด็น เบร็กซิต หลังรัฐสภาอังกฤษคว่ำร่างข้อตกลง
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.92 บาท/ดอลลาร์ จากเย็นวานนี้ที่ปิดตลาดที่ระดับ 31.87/92 บาท/ดอลลาร์
"เช้านี้เงินบาทค่อนข้างทรงตัว...เมื่อคืนนี้สภาอังกฤษโหวตตก Brexit ประเด็นนี้มีผลต่อเงินปอนด์ของอังกฤษปรับตัวขึ้นทันที แต่ก็เป็นไปตามที่ตลาดคาดว่าในที่สุดจะต้อนเลื่อนการเจรจาและเส้นตายเรื่อง Brexit ทั้งหมดออกไปก่อน ขณะที่ GDP ของเยอรมนีก็ออกมาแย่มากส่งผลให้ยูโรอ่อนค่าขึ้นมา"นักบริหารเงิน ระบุ
ทั้งนี้ ต้องติดตามกรณีพรรคฝ่ายค้านของอังกฤษ ได้ยื่นญัตติไม่ไว้วางใจนางเทเรซา เมย์ นายกรัฐมนตรีอังกฤษ หลังจากที่ร่างข้อตกลง เบร็กซิต ไม่ผ่านความเห็นชอบจากรัฐสภา โดยการอภิปรายไม่ไว้วางใจจะมีขึ้นในสภาสามัญชน ในวันนี้เวลา 1900 GMT หรือประมาณ 02.00 น.ของวันพฤหัสบดีตามเวลาไทย
นักบริหารเงิน คาดว่าเงินบาทจะเคลื่อนไหวในกรอบ 31.85-32.00 บาท/ดอลลาร์